title: A Bizottság (EU) 2016/1068 végrehajtási rendelete (2016. július 1.) az N-ciklopropil-1,3,5-triazin-2,4,6-triaminnak (ciromazin) a 18. terméktípusba tartozó biocid termékekben felhasználható létező hatóanyagként történő jóváhagyásáról (EGT-vonatkozású szöveg)

text:
               2.7.2016

               HU

               Az Európai Unió Hivatalos Lapja

               L 178/13

         A BIZOTTSÁG (EU) 2016/1068 VÉGREHAJTÁSI RENDELETE
   (2016. július 1.)
   az N-ciklopropil-1,3,5-triazin-2,4,6-triaminnak (ciromazin) a 18. terméktípusba tartozó biocid termékekben felhasználható létező hatóanyagként történő jóváhagyásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 89. cikke (1) bekezdésének harmadik albekezdésére,
   mivel:

               (1)

               Az 1062/2014/EU felhatalmazáson alapuló bizottsági rendelet (2) megállapítja azon létező hatóanyagok jegyzékét, amelyeket a biocid termékekben való felhasználásuk jóváhagyásának lehetősége szempontjából értékelni kell. E jegyzék tartalmazza az N-ciklopropil-1,3,5-triazin-2,4,6-triamint (ciromazin) is.

               (2)

               Sor került a ciromazinnak az 528/2012/EU rendelet V. mellékletében meghatározott 18. terméktípusban (rovarölő és atkaölő szerek, valamint más ízeltlábúak elleni védekezésre használt szerek) való felhasználása tekintetében történő értékelésére.

               (3)

               Az értékelő illetékes hatóság minőségében eljárva Görögország 2014. augusztus 28-án benyújtotta a Bizottságnak az értékelő jelentéseket és kapcsolódó ajánlásait.

               (4)

               Az 1062/2014/EU felhatalmazáson alapuló rendelet 7. cikkének (2) bekezdése értelmében a biocid termékekkel foglalkozó bizottság 2015. december 10-én megfogalmazta az Európai Vegyianyag-ügynökség véleményét, amelyben figyelembe vette az értékelő illetékes hatóság következtetéseit.

               (5)

               Az említett vélemény szerint a 18. terméktípusba tartozó, ciromazint tartalmazó biocid termékek – a felhasználásukra vonatkozó bizonyos előírások és feltételek betartása esetén – várhatóan megfelelnek az 528/2012/EU rendelet 19. cikke (1) bekezdésének b) pontjában meghatározott követelményeknek.

               (6)

               Ezért helyénvaló jóváhagyni a ciromazinnak a 18. terméktípusba tartozó biocid termékekben, az említett előírások és feltételek betartása mellett történő felhasználását.

               (7)

               Mivel a ciromazin esetében teljesülnek az 1907/2006/EK rendelet (3) XIII. mellékletében meghatározott nagyon perzisztens (vP) anyagként való besorolás kritériumai, ezért a ciromazinnal kezelt vagy az azt tartalmazó kezelt termékeket a forgalomba hozatalkor ennek megfelelő címkével kell ellátni.

               (8)

               Egy adott hatóanyag jóváhagyását megelőzően ésszerű időtartamot kell biztosítani arra, hogy az érdekelt felek megtehessék az új követelmények teljesítéséhez szükséges előkészítő intézkedéseket.

               (9)

               Az ebben a rendeletben előírt intézkedések összhangban vannak a Biocid Termékek Állandó Bizottságának véleményével,

         ELFOGADTA EZT A RENDELETET:
   1. cikk
   A Bizottság jóváhagyja, hogy az N-ciklopropil-1,3,5-triazin-2,4,6-triamint (ciromazin) a 18. terméktípusba tartozó biocid termékekben – a mellékletben szereplő előírások és feltételek betartása mellett – hatóanyagként felhasználják.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. július 1-én.

            a Bizottság részéről

            az elnök

         Jean-Claude JUNCKER

      (1)  HL L 167., 2012.6.27., 1. o.

      (2)  A Bizottság 2014. augusztus 4-i 1062/2014/EU felhatalmazáson alapuló rendelete a biocid termékekben található valamennyi létező hatóanyag szisztematikus vizsgálatára irányuló, az 528/2012/EU európai parlamenti és tanácsi rendeletben említett munkaprogramról (HL L 294., 2014.10.10., 1. o.).

      (3)  Az Európai Parlament és a Tanács 2006. december 18-i 1907/2006/EK rendelete a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről (HL L 396., 2006.12.30., 1. o.).

      MELLÉKLET

                  Közhasználatú név

                  IUPAC-név
                  Azonosító számok

                  A hatóanyag minimális tisztasági foka (1)

                  Jóváhagyás dátuma

                  Jóváhagyás lejárta

                  Terméktípus

                  Egyedi feltételek

                  Ciromazin

                  IUPAC-név:
                  N-ciklopropil-1,3,5-triazin-2,4,6-triamin
                  EK-szám: 266-257-8
                  CAS-szám: 66215-27-8

                  950 g/kg

                  2018. január 1.

                  2027. december 31.

                  18.

                  Biocid termékek esetében az engedélyezés feltételei a következők:

                              1)

                              A termék értékelése során különös figyelmet kell fordítani az engedélyezés iránti kérelemben foglalt olyan felhasználásokhoz kapcsolódó expozíciókra, kockázatokra és hatékonyságra, amelyekre a hatóanyag uniós szinten folytatott kockázatértékelése nem terjedt ki.

                              2)

                              Az értékelt felhasználásokra vonatkozóan azonosított kockázatokra tekintettel a termék értékelése során különös figyelmet kell fordítani a következőkre:

                                          a)

                                          a foglalkozásszerű felhasználók;

                                          b)

                                          a felszíni vizekre, az üledék és a talaj az állattartó helyeken felhasznált termékek esetében.

                              3)

                              Az olyan termékek esetében, amelyek használata során az anyagból szermaradékok képződhetnek az élelmiszerekben vagy a takarmányokban, meg kell vizsgálni, hogy – összhangban a 470/2009/EK európai parlamenti és tanácsi rendelettel (2) vagy a 396/2005/EK európai parlamenti és tanácsi rendelettel (3) – szükség van-e új maradékanyag-határértékek (MRL) meghatározására vagy a meglévőek módosítására, és minden megfelelő kockázatcsökkentő intézkedést meg kell hozni az alkalmazandó határértékek betartásának biztosítására.

                        A kezelt árucikkek forgalomba hozatalának feltétele a következő:
                  A ciromazinnal kezelt vagy azt tartalmazó kezelt árucikk forgalomba hozataláért felelős személy biztosítja, hogy a kezelt árucikk címkéje tartalmazza az 528/2012/EU rendelet 58. cikke (3) bekezdésének második albekezdésében felsorolt információkat.

         (1)  Az ebben az oszlopban jelzett tisztaság az 528/2012/EU rendelet 89. cikkének (1) bekezdése alapján végzett értékeléshez használt hatóanyag minimális tisztasági fokának felel meg. A forgalomba hozott termékben lévő hatóanyag ezzel megegyező, de ettől eltérő tisztaságú is lehet, ha az értékelt hatóanyaggal technikailag bizonyítottan egyenértékű.

         (2)  Az Európai Parlament és a Tanács 2009. május 6-i 470/2009/EK rendelete az állati eredetű élelmiszerekben előforduló farmakológiai hatóanyagok maradékanyag-határértékeinek meghatározására irányuló közösségi eljárásokról, a 2377/90/EGK tanácsi rendelet hatályon kívül helyezéséről és a 2001/82/EK európai parlamenti és tanácsi irányelv, valamint a 726/2004/EK európai parlamenti és tanácsi rendelet módosításáról (HL L 152., 2009.6.16., 11. o.).

         (3)  Az Európai Parlament és a Tanács 2005. február 23-i 396/2005/EK rendelete a növényi és állati eredetű élelmiszerekben és takarmányokban, illetve azok felületén található megengedett növényvédőszer-maradékok határértékéről, valamint a 91/414/EGK tanácsi irányelv módosításáról (HL L 70., 2005.3.16., 1. o.).


title: A Bizottság (EU) 2015/1393 végrehajtási rendelete (2015. augusztus 13.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Καλαμάτα (Kalamata) [OEM])

text:
               14.8.2015

               HU

               Az Európai Unió Hivatalos Lapja

               L 215/38

         A BIZOTTSÁG (EU) 2015/1393 VÉGREHAJTÁSI RENDELETE
   (2015. augusztus 13.)
   az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról (Καλαμάτα (Kalamata) [OEM])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (3) bekezdésének b) pontjára,
   mivel:

               (1)

               2013. január 3-án hatályba lépett az 1151/2012/EU európai parlamenti és tanácsi rendelet. A rendelet hatályon kívül helyezte és felváltotta az 510/2006/EK tanácsi rendeletet (2).

               (2)

               Az 510/2006/EK rendelet 9. cikke (1) bekezdésének megfelelően a Bizottság megvizsgálta Görögország kérelmét, amely az 1065/97/EK bizottsági rendelet (3) alapján bejegyzett „Καλαμάτα” (Kalamata) oltalom alatt álló eredetmegjelöléshez (a továbbiakban: OEM) kapcsolódó termékleírás módosításának jóváhagyására irányult.

               (3)

               Mivel az érintett módosítások az 510/2006/EK rendelet 9. cikkének értelmében nem kisebb jelentőségűek, a Bizottság a módosítás iránti kérelmet az 510/2006/EK rendeket 6. cikke (2) bekezdésében előírtaknak megfelelően közzétette az Európai Unió Hivatalos Lapjában
                   (4).

               (4)

               A Bizottsághoz öt, az 510/2006/EK rendelet 7. cikkének (1) és (2) bekezdése szerinti felszólalás érkezett (5). Az első felszólalás a NECTRA FOOD SA svájci vállalattól érkezett 2012. december 14-én. A második felszólalás a FAR TRADING CO egyiptomi vállalattól érkezett 2012. december 17-én. A harmadik felszólalás az Oluf Lorentzen AS norvég vállalattól érkezett 2012. december 17-én. A negyedik felszólalás az Egyesült Királyságtól érkezett 2012. december 20-án. Az ötödik felszólalás a CARL B.FELDTHUSEN dán vállalattól érkezett 2012. december 17-én.

               (5)

               Az utolsó felszólalást nem vizsgálták meg, mivel az 510/2006/EK rendelet 7. cikke (2) bekezdésében foglaltaknak megfelelően a valamely tagállamban székhellyel rendelkező jogi személy nem nyújthat be felszólalást a nyilatkozat közvetlenül a Bizottságnak történő benyújtása útján. A fennmaradó felszólalások elfogadhatóknak bizonyultak.

               (6)

               2013. február 15-én kelt levelében a Bizottság felkérte az érdekelteket az ahhoz szükséges konzultációk lefolytatására, hogy hat hónapon belül megállapodjanak egymás között saját belső eljárásaiknak megfelelően.

               (7)

               A határidőn belül a felek nem tudtak megállapodni.

               (8)

               Mivel nem jött létre egyezség, a Bizottságnak az 1151/2012/EU rendelet 52. cikke (3) bekezdésének b) pontjában előírt eljárás alapján határozatot kell elfogadnia.

               (9)

               A felszólalást benyújtó felek szerint a módosítás után a földrajzi terület nem lenne homogén, mivel a módosítás iránti kérelemben szereplő földrajzi terület egy része nem rendelkezik ugyanazokkal az egyedi mikroklimatikus jellemzőkkel, mint a jelenlegi OEM-terület; a módosított területen előállított olívaolaj kémiai és érzékszervi tulajdonságai kevésbé kifejezettek, mint a jelenlegi OEM-területen előállított olívaolajé, és ennek következtében a minősége is alacsonyabb; a minőségromlás rontaná a termék hírnevét és a róla kialakult képet; a terület kiterjesztése félrevezetné a fogyasztókat, mivel a terméket ezentúl nem Kalamata megye területén, hanem Messzinia régióban állítják elő, sőt palackozása a régió területén kívül is történhet; az új földrajzi terület e kapcsolat tekintetében nincs körülhatárolva; a termék és a terület közötti kapcsolatot gyengíti a palackozásra vonatkozó földrajzi korlátozás hiánya, nyomon követhetőségi problémákat idéz elő, a terméket pedig kiteszi az esetleges csalások és a minőségromlás kockázatának; a módosítás iránti kérelmet alátámasztó adatok helytállósága és reprezentatív volta megkérdőjelezhető; a módosított termékleíráshoz vezető, közzétett egységes dokumentumban szereplő internetes link nem működik megfelelően.

               (10)

               A felszólalást benyújtó felek által említettek ellenére a következő okokból helyénvaló jóváhagyni a „Καλαμάτα” (Kalamata) OEM termékleírásának módosítását.

               (11)

               A módosítás iránti kérelem, az egységes dokumentum és a termékleírás részletesen ismerteti a Messzinia régióban a természetes és emberi tényezők homogenitását. A felszólalást benyújtó felek nem nyújtottak be arra vonatkozó bizonyítékot, hogy a földrajzi területnek a módosítás iránti kérelemben szereplő új részeire jellemző talajtani-éghajlati feltételek jelentősen különböznének a jelenlegi földrajzi területéitől. Emellett az „Elia Kalamatas” OEM (kalamatai olívabogyó) jelenlegi földrajzi területe a meghatározás szerint Messzinia régió. Következtetésképpen Messzinia régiót – a módosítás iránti kérelemben meghatározottaknak megfelelően – indokolt az olívaolajra vonatkozó „Καλαμάτα” (Kalamata) OEM meghatározott földrajzi területének minősíteni.

               (12)

               A minőségromlásra és a hírnévbeli veszteségre vonatkozó állításokat nem támasztották alá olyan konkrét részletekkel, amelyek a minőségcsökkenést bizonyítanák. A két területen előállított olívaolaj érzékszervi és kémiai tulajdonságaira vonatkozó adatok elemzése – amely a felszólalást benyújtó felek tanulmányában szerepelt – nem teszi lehetővé annak egyértelmű megállapítását, hogy a javasolt módosított területen előállított olívaolaj tulajdonságait tekintve alacsonyabb minőségű lenne, mint a jelenlegi OEM-területen előállított olívaolaj. Ezzel szemben a görög hatóságok által benyújtott adatok arról tanúskodnak, hogy a két olívaolaj összességében azonos érzékszervi és kémiai tulajdonságokkal rendelkezik, és a különbség elhanyagolható.

               (13)

               Emellett az 1151/2012/EU rendeletnek nem célja, hogy egy termék elérjen vagy megőrizzen egy bizonyos minőséget vagy egy, a termékről kialakult képet, és nem is tartalmaz ilyen célú rendelkezéseket. Amennyiben bizonyítható, hogy a módosított földrajzi területről származó termék tulajdonságai – melyek hasonlók, mint a jelenlegi OEM-területről származó termék tulajdonságai – elsősorban a módosított földrajzi területre jellemző természeti és emberi tényezőknek tudhatók be, a módosítás iránti kérelem megfelel az 1151/2012/EU rendelet követelményeinek.

               (14)

               A név számos bejegyzett OEM esetében sem egyezik a földrajzi terület nevével. Ennek megfelelően az a tény, hogy a módosítás iránti kérelmet követően az OEM-et Messzinia régióban is előállítják majd, nem ellentétes az 1151/2012/EU rendelettel.

               (15)

               A termékleírásban foglalt mondat, amelynek értelmében a terméket a meghatározott földrajzi területen kívül is palackozhatják, nem ellentétes az 1151/2012/EU rendelettel, és nem érinti a termesztési terület és a termék minősége közötti kapcsolatot. Az 1151/2012/EU rendelet keretében az a kötelezettség, hogy a termék csomagolásának az adott területen kell történnie, eltér az egységes szabályoktól, és az 1151/2012/EU rendelet 7. cikke (1) bekezdése e) pontjának értelmében meg kell indokolni. Amennyiben e kötelezettség indokolt, a kérelmezőtől függ, hogy e korlátozást beépíti-e a termékleírásba. Ebben az esetben a kérelmező nem javasolt ilyen korlátozást. Emellett a felszólalást benyújtó felek nem nyújtottak be megfelelő termékspecifikus indoklást arra vonatkozóan, hogy miért célszerű kötelezővé tenni a terméknek a behatárolt földrajzi területen történő csomagolását.

               (16)

               A felszólalást benyújtó felek állítása szerint a meghatározott földrajzi területen előállított olívaolaj érzékszervi és kémiai tulajdonságaira, valamint a földrajzi terület fennmaradó, módosított részében előállított olívaolaj ilyen tulajdonságaira vonatkozó adatok elemzése – melyeket a felszólalásokhoz csatolt tanulmány ismertet – egyértelműen bizonyítja, hogy az új földrajzi terület a kapcsolat tekintetében nem behatárolt. A Bizottság úgy véli, hogy az elemzés alapján nem vonható le az a következtetés, hogy a módosított terület a kapcsolat tekintetében nincs meghatározva. Az elemzés nem bizonyítja, hogy a javasolt módosítás szerinti területen előállított olívaolaj és a jelenlegi OEM-területen előállított olívaolaj érzékszervi és kémiai tulajdonságai nem homogének. A felszólalást benyújtó felek nem adtak magyarázatot azon következtetésükre, hogy a módosított terület a kapcsolat tekintetében nincs meghatározva.

               (17)

               A felszólalást benyújtó felek emellett kifogásolták a módosított kérelmet alátámasztó, azt bizonyító adatokat, hogy a Messzinia régióban előállított olívaolaj tulajdonságai megegyezővé teszik azt a jelenlegi OEM-területen előállított olívaolajjal. A felszólalást benyújtó felek állítása szerint ezek az adatok nem nyújtanak tudományos jelentőségű eredményeket. Véleményük szerint az adatok földrajzilag nem reprezentatívak, és a figyelembe vett minták száma, valamint a termelési évek tekintetében nem elégségesek.

               (18)

               A Bizottság a görög hatóságokkal ellenőrizte a fent említett adatok megbízhatóságát. További számadatok benyújtására került sor. E számok szilárd statisztikai alapokon nyugszanak a figyelembe vett termelési évek, valamint a minták száma és földrajzi megoszlása tekintetében. Ezen adatokból következik, hogy a „Καλαμάτα” (Kalamata) OEM meghatározott földrajzi területen előállított olívaolaj és a földrajzi terület fennmaradó, módosított részében előállított olívaolaj – elhanyagolható különbségekkel – azonos érzékszervi és kémiai tulajdonságokkal rendelkezik.

               (19)

               A módosítás iránti kérelem 3.2. pontjában szereplő táblázatban gépelési hiba fordult elő: a „Messzinia fennmaradó része” terület esetében a savasság átlagértéke nem 0,49, hanem 0,37. Ez az elírás nem érinti a két területen előállított olívaolaj homogenitására vonatkozó végső értékelést, és nem jelent olyan jelentős módosítást, amely a módosítás iránti kérelem újbóli közzétételét szükségessé tenné.

               (20)

               Végezetül a felszólalást benyújtó felek megemlítették, hogy a „Καλαμάτα” (Kalamata) OEM módosítása iránti kérelemhez csatolt egységes dokumentumban szereplő internetcím, amely a termékleírás legfrissebb verziójára mutatott, nem működött megfelelően. Ezért a tanulmányt elkészítő kutatók az állítások szerint nem fértek hozzá a termékleírás publikációs referenciáihoz.

               (21)

               A görög hatóságok megerősítették, hogy a link a felszólalás emelésére rendelkezésre álló teljes időszak alatt megfelelően működött. A felszólalást benyújtó felek nem bocsátottak részletes információkat rendelkezésre azon körülményekről (vagyis időpont, az internetes oldal elérésére tett erőfeszítések száma stb.), amikor a link nem működött. Következtetésképpen – figyelembe véve a kapott négy, részletes, jól kidolgozott felszólalást, melyek a termékleírás alapos ismeretéről és mélyreható vizsgálatáról tanúskodnak – a Bizottság úgy véli, hogy a „Καλαμάτα” (Kalamata) OEM módosításának jóváhagyására vonatkozó felszólalás joga nem sérült.

               (22)

               Az e rendeletben előírt intézkedések összhangban vannak a mezőgazdasági termékek minőségpolitikájával foglalkozó bizottság véleményével,

         ELFOGADTA EZT A RENDELETET:
   1. cikk
   A „Καλαμάτα” (Kalamata) (OEM) elnevezéshez kapcsolódó termékleírásnak az Európai Unió Hivatalos Lapjában közétett módosítása jóváhagyásra kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. augusztus 13-án.

            a Bizottság részéről

            az elnök

         Jean-Claude JUNCKER

      (1)  HL L 343., 2012.12.14., 1. o.

      (2)  A Tanács 2006. március 20-i 510/2006/EK a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról (HL L 93., 2006.3.31., 12. o.).

      (3)  A Bizottság 1997. június 12-i 1065/97/EK rendelete a 2081/92/EGK tanácsi rendelet 17. cikkében megállapított eljárás szerint a földrajzi jelzések és eredetmegjelölések bejegyzéséről szóló 1107/96/EK rendelet mellékletének kiegészítéséről (HL L 156., 1997.6.13., 5. o.).

      (4)  HL C 186., 2012.6.26., 18. o.

      (5)  Időközben felváltotta az 1151/2012/EU rendelet 51. cikkének (1) bekezdése.


title: A Bizottság 776/2012/EU végrehajtási rendelete ( 2012. augusztus 27. ) a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról szóló 73/2009/EK tanácsi rendelet I. mellékletében felsorolt közvetlen kifizetések tekintetében 2012. október 16-tól fizethető előlegekről

text:
               28.8.2012

               HU

               Az Európai Unió Hivatalos Lapja

               L 231/8

         A BIZOTTSÁG 776/2012/EU VÉGREHAJTÁSI RENDELETE
   (2012. augusztus 27.)
   a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról szóló 73/2009/EK tanácsi rendelet I. mellékletében felsorolt közvetlen kifizetések tekintetében 2012. október 16-tól fizethető előlegekről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a közös agrárpolitika keretébe tartozó, mezőgazdasági termelők részére meghatározott közvetlen támogatási rendszerek közös szabályainak megállapításáról és a mezőgazdasági termelők részére meghatározott egyes támogatási rendszerek létrehozásáról, az 1290/2005/EK, a 247/2006/EK és a 378/2007/EK rendelet módosításáról, valamint az 1782/2003/EK rendelet hatályon kívül helyezéséről szóló, 2009. január 19-i 73/2009/EK tanácsi rendeletre (1) és különösen annak 29. cikke (4) bekezdésének a) pontjára,
   mivel:

               (1)

               A 73/2009/EK rendelet 29. cikkének (2) bekezdése értelmében az említett rendelet I. mellékletében felsorolt támogatási rendszerek szerinti kifizetésekre az adott év december 1-je és a következő naptári év június 30-a közötti időszakban kerül sor. Azonban a rendelet 29. cikke (4) bekezdésének a) pontja értelmében a Bizottság előlegfizetést írhat elő.

               (2)

               A 2012-ben Európában tapasztalt kedvezőtlen időjárás – egyes tagállamokban a súlyos aszály, más tagállamokban a kemény tél és a bőséges csapadék – jelentősen károsította a haszonnövény- és takarmánytermést. Ez súlyos pénzügyi nehézségeket okozott a mezőgazdasági termelők, különösen a szarvasmarha-tartók körében. Az említett nehézségeket tetézi, hogy a jelenlegi pénzügyi válság hatására számos mezőgazdasági termelő komoly likviditási problémákkal küzd. E problémák enyhítése érdekében célszerű lehetővé tenni, hogy a mezőgazdasági termelők a 73/2009/EK rendelet I. mellékletében felsorolt támogatási rendszerek keretében 50 %-ig terjedő előleg kifizetésében részesülhessenek. A 73/2009/EK rendelet IV. címe 1. fejezetének 11. szakaszában meghatározott, marha- és borjúhúsra vonatkozó támogatás kapcsán indokolt lehetővé tenni azt is, hogy a tagállamok a kifizetés 80 %-áig megemeljék azon előleg mértékét, amelyet a 73/2009/EK tanácsi rendeletnek az ugyanezen rendelet IV. és V. címében a mezőgazdasági termelők részére meghatározott támogatási rendszerek tekintetében történő alkalmazására vonatkozó részletes szabályok megállapításáról szóló, 2009. október 29-i 1121/2009/EK bizottsági rendelet (2) 82. cikke említ.

               (3)

               Annak biztosítása érdekében, hogy az előlegfizetéseket a 2013-as költségvetési évre számolják el, a kifizetéseket 2012. október 16-tól kell teljesíteni. Ugyanakkor a megfelelő pénzügyi gazdálkodás megkívánja, hogy a jogosultsági feltételek ellenőrzését a 73/2009/EK rendelet 29. cikke (3) bekezdésének megfelelően az előlegek kifizetése előtt elvégezzék.

               (4)

               Az e rendeletben előírt intézkedések összhangban vannak a Közvetlen Kifizetések Irányítóbizottságának véleményével,

         ELFOGADTA EZT A RENDELETET:
   1. cikk
   A tagállamok 2012. október 16-tól a 73/2009/EK rendelet I. mellékletében felsorolt közvetlen kifizetések összegének 50 %-áig terjedő előleget fizethetnek a mezőgazdasági termelők részére a 2012-ben benyújtott kérelmek tekintetében, feltéve, hogy a 73/2009/EK rendelet 20. cikke értelmében a jogosultsági feltételek ellenőrzése lezárult.
   A 73/2009/EK rendelet IV. címe 1. fejezetének 11. szakaszában meghatározott, marha- és borjúhúsra vonatkozó támogatás tekintetében a tagállamok az első bekezdésben említett összeget 80 %-ig emelhetik.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. augusztus 27-én.

            a Bizottság részéről

            az elnök

         José Manuel BARROSO

      (1)  HL L 30., 2009.1.31., 16. o.

      (2)  HL L 316., 2009.12.2., 27. o.


title: A Bizottság (EU) 2015/1313 végrehajtási rendelete (2015. július 24.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Artichaut du Roussillon [OFJ])

text:
               31.7.2015

               HU

               Az Európai Unió Hivatalos Lapja

               L 203/4

         A BIZOTTSÁG (EU) 2015/1313 VÉGREHAJTÁSI RENDELETE
   (2015. július 24.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Artichaut du Roussillon [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 50. cikke (2) bekezdése a) pontjának megfelelően a Bizottság közzétette az Európai Unió Hivatalos Lapjában Franciaország kérelmét (2) az „Artichaut du Roussillon” elnevezés bejegyzésére.

               (2)

               A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért az „Artichaut du Roussillon” elnevezést be kell jegyezni,

         ELFOGADTA EZT A RENDELETET:
   1. cikk
   Az „Artichaut du Roussillon” (OFJ) elnevezés bejegyzésre kerül.
   Az első bekezdésben említett elnevezés a 668/2014/EU bizottsági végrehajtási rendelet (3) XI. melléklete szerinti 1.6. osztályba – Gyümölcs, zöldségfélék és gabonafélék, frissen vagy feldolgozva – tartozó terméket jelöl.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. július 24-én.

            a Bizottság részéről,

            az elnök nevében,

         Phil HOGAN

            a Bizottság tagja

      (1)  HL L 343., 2012.12.14., 1. o.

      (2)  HL C 92., 2015.3.19., 38. o.

      (3)  A Bizottság 2014. június 13-i 668/2014/EU végrehajtási rendelete a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).


title: A Bizottság (EU) 2017/797 végrehajtási rendelete (2017. május 10.) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               11.5.2017

               HU

               Az Európai Unió Hivatalos Lapja

               L 120/17

         A BIZOTTSÁG (EU) 2017/797 VÉGREHAJTÁSI RENDELETE
   (2017. május 10.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. május 10-én.

            a Bizottság részéről,

            az elnök nevében,

         Jerzy PLEWA

            főigazgató

            Mezőgazdasági és Vidékfejlesztési Főigazgatóság

      (1)  HL L 347., 2013.12.20., 671. o.

      (2)  HL L 157., 2011.6.15., 1. o.

      MELLÉKLET

         Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  EG

                  176,8

                  MA

                  100,6

                  TR

                  89,0

                  ZZ

                  122,1

                  0707 00 05

                  MA

                  79,4

                  TR

                  116,3

                  ZZ

                  97,9

                  0709 93 10

                  TR

                  134,4

                  ZZ

                  134,4

                  0805 10 22 , 0805 10 24 , 0805 10 28

                  EG

                  47,7

                  MA

                  55,9

                  ZZ

                  51,8

                  0805 50 10

                  TR

                  60,0

                  ZA

                  157,0

                  ZZ

                  108,5

                  0808 10 80

                  AR

                  111,7

                  BR

                  106,5

                  CL

                  115,0

                  CN

                  145,5

                  NZ

                  124,5

                  US

                  111,3

                  ZA

                  98,7

                  ZZ

                  116,2

         (1)  Az országoknak a Közösség harmadik országokkal folytatott külkereskedelmére vonatkozó statisztikáról szóló 471/2009/EK európai parlamenti és tanácsi rendeletnek az országok és területek nómenklatúrájának frissítése tekintetében történő végrehajtásáról szóló, 2012. november 27-i 1106/2012/EU bizottsági rendeletben (HL L 328., 2012.11.28., 7. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság (EU) 2015/823 végrehajtási rendelete (2015. május 11.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Glückstädter Matjes [OFJ])

text:
               28.5.2015

               HU

               Az Európai Unió Hivatalos Lapja

               L 130/3

         A BIZOTTSÁG (EU) 2015/823 VÉGREHAJTÁSI RENDELETE
   (2015. május 11.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Glückstädter Matjes [OFJ])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 50. cikke (2) bekezdésének a) pontjával összhangban a Bizottság közzétette az Európai Unió Hivatalos Lapjában Németország kérelmét (2) a „Glückstädter Matjes” elnevezés bejegyzésére.

               (2)

               A Bizottsághoz nem érkezett az 1151/2012/EU rendelet 51. cikke szerinti felszólalás, ezért a „Glückstädter Matjes” elnevezést be kell jegyezni,

         ELFOGADTA EZT A RENDELETET:
   1. cikk
   A „Glückstädter Matjes” (OFJ) elnevezés bejegyzésre kerül.
   Az első bekezdésben említett elnevezés a 668/2014/EU bizottsági végrehajtási rendelet (3) XI. melléklete szerinti 1.7. osztályba (Friss hal, puhatestűek és rákfélék, valamint ezekből készült termékek) tartozó terméket azonosít.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. május 11-én.

            a Bizottság részéről,

            az elnök nevében,

         Phil HOGAN

            a Bizottság tagja

      (1)  HL L 343., 2012.12.14., 1. o.

      (2)  HL C 2., 2015.1.7., 7. o.

      (3)  A Bizottság 2014. június 13-i 668/2014/EU végrehajtási rendelete a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).


title: A Tanács 74/2014/EU végrehajtási rendelete ( 2014. január 28. ) a líbiai helyzetre tekintettel korlátozó intézkedések meghozataláról szóló 204/2011/EU rendelet 16. cikke (2) bekezdésének végrehajtásáról

text:
               29.1.2014

               HU

               Az Európai Unió Hivatalos Lapja

               L 26/1

      A TANÁCS 74/2014/EU VÉGREHAJTÁSI RENDELETE

   (2014. január 28.)
   a líbiai helyzetre tekintettel korlátozó intézkedések meghozataláról szóló 204/2011/EU rendelet 16. cikke (2) bekezdésének végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a líbiai helyzetre tekintettel korlátozó intézkedések meghozataláról szóló, 2011. március 2-i 204/2011/EU tanácsi rendeletre (1) és különösen annak 16. cikke (2) bekezdésére,
   mivel:

               (1)

               A Tanács 2011. március 2-án elfogadta a 204/2011/EU rendeletet.

               (2)

               A Tanács úgy értékeli, hogy egy szervezetet törölni kell a 204/2011/EU rendelet III. mellékletében foglalt, természetes és jogi személyek, szervezetek vagy szervek jegyzékéből.

               (3)

               A 204/2011/EU rendelet III. mellékletét ezért ennek megfelelően módosítani kell,

         ELFOGADTA EZT A RENDELETET:
   1. cikk
   A következő szervezetet törölni kell a 204/2011/EU rendelet III. mellékletében foglalt, természetes és jogi személyek, szervezetek vagy szervek jegyzékéből:
   Libyan Housing and Infrastructure Board (HIB) (Líbiai Építés- és Infrastruktúraügyi Testület).
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. január 28-án.

            a Tanács részéről

            az elnök

         G. STOURNARAS

      (1)  HL L 58., 2011.3.3., 1. o.


title: A Bizottság 1297/2011/EU végrehajtási rendelete ( 2011. december 9. ) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [Seggiano (OEM)]

text:
               14.12.2011

               HU

               Az Európai Unió Hivatalos Lapja

               L 330/5

         A BIZOTTSÁG 1297/2011/EU VÉGREHAJTÁSI RENDELETE
   (2011. december 9.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [Seggiano (OEM)]
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 2006. március 20-i 510/2006/EK tanácsi rendeletre (1) és különösen annak 7. cikke (5) bekezdésének harmadik és negyedik albekezdésére,
   mivel:

               (1)

               Az 510/2006/EK rendelet 6. cikkének (2) bekezdésével összhangban és 17. cikkének (2) bekezdése alapján a Bizottság közzétette az Európai Unió Hivatalos Lapjában Olaszország kérelmét a „Seggiano” elnevezés bejegyzésére (2).

               (2)

               Az Egyesült Királyság az 510/2006/EK rendelet 7. cikkének (1) bekezdése alapján kifogással élt a bejegyzés ellen. A kifogás az említett rendelet 7. cikkének (3) bekezdése alapján elfogadhatónak bizonyult.

               (3)

               Kifogásában az Egyesült Királyság jelezte, hogy a szóban forgó elnevezés bejegyzése ellentétes lenne az 510/2006/EK rendelet 3. cikkének (4) bekezdésével, és veszélyeztetné az Egyesült Királyság területén lajstromozott védjegyek létét.

               (4)

               2010. november 18-án kelt levelében a Bizottság felkérte az érintett tagállamokat, hogy belső eljárásaikkal összhangban törekedjenek megállapodásra jutni egymás között.

               (5)

               Mivel Olaszország és az Egyesült Királyság között az előírt határidőn belül megállapodás született, amelynek értelmében a termékleírásban kisebb módosításokat kellett végrehajtani, azonban az 510/2006/EK rendelet 6. cikke (2) bekezdésének megfelelően közzétett egységes dokumentum nem módosult, a „Seggiano” elnevezést be kell jegyezni az oltalom alatt álló eredetmegjelölések és földrajzi jelzések nyilvántartásába,

         ELFOGADTA EZT A RENDELETET:
   1. cikk
   Az e rendelet mellékletében szereplő elnevezés bejegyzésre kerül.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. december 9-én.

            a Bizottság részéről, az elnök nevében,
         Dacian CIOLOȘ

            a Bizottság tagja

      (1)  HL L 93., 2006.3.31., 12. o.

      (2)  HL C 77., 2010.3.26., 6. o.

      MELLÉKLET
      A Szerződés I. mellékletében felsorolt, emberi fogyasztásra szánt mezőgazdasági termékek:

         1.5. osztály:   Olajok és zsírok (vaj, margarin, olaj stb.)

      OLASZORSZÁG
      Seggiano (OEM)


title: A Bizottság 349/2014/EU végrehajtási rendelete ( 2014. április 3. ) egyes áruk Kombinált Nómenklatúra szerinti besorolásáról

text:
               8.4.2014

               HU

               Az Európai Unió Hivatalos Lapja

               L 104/1

         A BIZOTTSÁG 349/2014/EU VÉGREHAJTÁSI RENDELETE
   (2014. április 3.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:

               (1)

               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.

               (2)

               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.

               (3)

               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.

               (4)

               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseitől eltérő, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.

               (5)

               A Vámkódexbizottság az elnöke által megállapított határidőn belül nem nyilvánított véleményt,

         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   Az e rendelet rendelkezéseitől eltérő, kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. április 3-án.

            a Bizottság részéről,

            az elnök nevében,

         Algirdas ŠEMETA

            a Bizottság tagja

      (1)  HL L 256., 1987.9.7., 1. o.

      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).

      MELLÉKLET

                  Árumegnevezés

                  Besorolás
                  (KN-kód)

                  Indokolás

                  (1)

                  (2)

                  (3)

                  Megközelítőleg 35 cm × 25 cm méretű, kosár formájú, puha, kifordítható textiláru, amelynek széle (10 cm magasságú) és alja is bélelt. Az áru egyik külső oldala szőtt szövet (100 % poliészter), a másik oldala pedig kötött plüss anyagú (100 % poliészter). Az áru rendeltetési célja a kisállatok által történő használat.
                  (lásd az A és B fényképeket) (1)

                  6307 90 98

                  A besorolást a Kombinált Nómenklatúra értelmezésére szolgáló 1., 3. c) és 6. általános szabály, valamint a 6307, a 6307 90 és az 6307 90 98 KN-kód szövegezése határozza meg.
                  Objektív jellemzői alapján az áru textilkosár, mely kialakításánál fogva kisállatok számára biztosít kényelmes férőhelyet.
                  A 9403 vámtarifaszám alá, bútorként való besorolás kizárt, mivel ez a vámtarifaszám más jellegű termékekre vonatkozik, úgymint a magánlakásokban, szállodákban, irodákban, iskolákban, templomokban, üzletekben, laboratóriumokban stb. használatosak (lásd még a 9403 vámtarifaszámhoz tartozó HR-magyarázatot).
                  A 9404 vámtarifaszám alá történő besorolás szintén kizárt, mivel a textilkosarak nem hasonlítanak az ágyfelszerelésekhez és hasonló lakberendezési cikkekhez. Ezenfelül az árunak nincsenek olyan további részei, amik az áru ágyfelszerelésként való használatára utalnának.
                  Az árucikk a 6307 vámtarifaszám értelmében textilből készült készárunak tekintendő.
                  A belső és külső rész azért egyformán lényeges jellemzője az árunak, mert az kifordítható, és mindkét módon használható. Mivel a 3. b) általános szabály alapján nem állapítható meg, hogy a kötött plüssanyag (a 6307 90 10 KN-kód alá történő besorolása) vagy a szőtt szövet (a 6307 90 98 KN-kód alá történő besorolása) határozza-e meg az árucikk lényeges jellegét, ezért az árut az egyaránt szóba jöhető vámtarifaszámok közül számsorrendben az utolsó alá kell besorolni.
                  Ezért a terméket a 6307 90 98 KN-kód alá kell besorolni.

                  A

                  B

         (1)  A fénykép csupán tájékoztató jellegű.


title: A Bizottság 730/2014/EU végrehajtási rendelete ( 2014. július 1. ) az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról

text:
               2.7.2014

               HU

               Az Európai Unió Hivatalos Lapja

               L 194/8

         A BIZOTTSÁG 730/2014/EU VÉGREHAJTÁSI RENDELETE
   (2014. július 1.)
   az egyes gyümölcs- és zöldségfélék behozatali árának meghatározására szolgáló behozatali átalányértékek megállapításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (az egységes közös piacszervezésről szóló rendelet) (1),
   tekintettel az 1234/2007/EK tanácsi rendeletnek a gyümölcs- és zöldség-, valamint a feldolgozottgyümölcs- és feldolgozottzöldség-ágazatra alkalmazandó részletes szabályainak a megállapításáról szóló, 2011. június 7-i 543/2011/EU bizottsági végrehajtási rendeletre (2) és különösen annak 136. cikke (1) bekezdésére,
   mivel:

               (1)

               Az Uruguayi Forduló többoldalú kereskedelmi tárgyalásai eredményeinek megfelelően az 543/2011/EU végrehajtási rendelet a XVI. mellékletének A. részében szereplő termékek és időszakok tekintetében meghatározza azokat a szempontokat, amelyek alapján a Bizottság rögzíti a harmadik országokból történő behozatalra vonatkozó átalányértékeket.

               (2)

               Az 543/2011/EU végrehajtási rendelet 136. cikke (1) bekezdése alapján a behozatali átalányérték számítására munkanaponként, változó napi adatok figyelembevételével kerül sor. Ezért helyénvaló előírni, hogy e rendelet az Európai Unió Hivatalos Lapjában való kihirdetésének napján lépjen hatályba,

         ELFOGADTA EZT A RENDELETET:
   1. cikk
   Az 543/2011/EU végrehajtási rendelet 136. cikkében említett behozatali átalányértékeket e rendelet melléklete határozza meg.
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. július 1-jén.

            a Bizottság részéről,

            az elnök nevében,

         Jerzy PLEWA

            mezőgazdasági és vidékfejlesztési főigazgató

      (1)  HL L 299., 2007.11.16., 1. o.

      (2)  HL L 157., 2011.6.15., 1. o.

      MELLÉKLET
      Az egyes gyümölcs- és zöldségfélék behozatali árának meghatározására szolgáló behozatali átalányértékek

                  (EUR/100 kg)

                  KN-kód

                  Országkód (1)

                  Behozatali átalányérték

                  0702 00 00

                  MK

                  66,3

                  TR

                  88,4

                  XS

                  59,1

                  ZZ

                  71,3

                  0707 00 05

                  MK

                  32,3

                  TR

                  78,2

                  ZZ

                  55,3

                  0709 93 10

                  TR

                  109,2

                  ZZ

                  109,2

                  0805 50 10

                  AR

                  109,4

                  BO

                  136,6

                  TR

                  107,6

                  UY

                  127,1

                  ZA

                  119,1

                  ZZ

                  120,0

                  0808 10 80

                  AR

                  115,4

                  BR

                  78,2

                  CL

                  103,5

                  NZ

                  130,2

                  US

                  144,9

                  ZA

                  132,3

                  ZZ

                  117,4

                  0809 10 00

                  TR

                  215,6

                  ZZ

                  215,6

                  0809 29 00

                  TR

                  307,8

                  ZZ

                  307,8

                  0809 30

                  TR

                  149,8

                  XS

                  54,4

                  ZZ

                  102,1

         (1)  Az országoknak az 1833/2006/EK bizottsági rendeletben (HL L 354., 2006.12.14., 19. o.) meghatározott nómenklatúrája szerint. A „ZZ” jelentése „egyéb származás”.


title: A Bizottság (EU) 2016/1767 végrehajtási rendelete (2016. szeptember 27.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Paška janjetina (OEM))

text:
               5.10.2016

               HU

               Az Európai Unió Hivatalos Lapja

               L 270/3

         A BIZOTTSÁG (EU) 2016/1767 VÉGREHAJTÁSI RENDELETE
   (2016. szeptember 27.)
   egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről (Paška janjetina (OEM))
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
   mivel:

               (1)

               Az 1151/2012/EU rendelet 50. cikke (2) bekezdésének a) pontjával összhangban a Bizottság közzétette az Európai Unió Hivatalos Lapjában Horvátország kérelmét (2) a „Paška janjetina” elnevezés bejegyzésére.

               (2)

               A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a „Paška janjetina” elnevezést be kell jegyezni,

         ELFOGADTA EZT A RENDELETET:
   1. cikk
   A „Paška janjetina” (OEM) elnevezés bejegyzésre kerül.
   Az első albekezdésben említett elnevezés a 668/2014/EU bizottsági végrehajtási rendelet (3) XI. melléklete szerinti 1.1. osztályba – Friss hús (valamint vágási melléktermék és belsőség) – tartozó terméket jelöl.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. szeptember 27-én.

            a Bizottság részéről,

            az elnök nevében,

         Phil HOGAN

            a Bizottság tagja

      (1)  HL L 343., 2012.12.14., 1. o.

      (2)  HL C 185., 2016.5.24., 11. o.

      (3)  A Bizottság 2014. június 13-i 668/2014/EU végrehajtási rendelete a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).